[{"text_idx": "#000001", "text": "Twt lol Ifan. Mae'n amhosib cyfiawnhau dim ond un blog Cymraeg tra bod 31 Saesneg ar y rhestr fer. Mae Y Cneifiwr yn ddifyr iawn ond go brin y galli di ei alw'n ddwyieithog yn fy marn i.Mae Hacio'r iaith yn ardderchog ac yn haeddu ennill ei gategori, ond peryg y system newydd ydi mae blogs Saesneg fydd yn mynd a hi ymhob categori, bob blwyddyn.Digon y yrru blogwyr Cymraeg i droi yn 'ddwyieithog' efallai...(Gwell i mi ddatgan diddordeb gan imi enwebu un blog -ond prysuraf i bwysleisio nad fy un i oedd hwnnw)."}, {"text_idx": "#000002", "text": "\"Mae'n amhosib cyfiawnhau dim ond un blog Cymraeg tra bod 31 Saesneg ar y rhestr fer.\"Felly fe fyddai yn well cynnes blogiau Cymraeg digon cyffredin eu safon a hepgor blogiau Saesneg o safon gwell? Hynny yw, rhoi mantais i rai blogiau am eu bod nhw'r Gymraeg yn unig?Fe alla'i feddwl am nifer o flogiau Cymraeg eraill a fyddai wedi cyrraedd y rhestr fer yn eu categori, ond yn anffodus doedd yr un o'r rheini wedi eu henwebu ar gyfer y gwobrau.\"peryg y system newydd ydi mae blogs Saesneg fydd yn mynd a hi ymhob categori, bob blwyddyn.\"Dyw hynny ddim o reidrwydd yn wir, ond bydd gan blogiau Seasneg fantais amlwg gan bod cymaint yn fwy ohonyn nhw. Ond y dewis arall yw mynd yn ol at yr hen system lle roedd y blogiau Cymraeg wedi eu gwahanu yn llwyr mewn categori ar wahan, sydd ddim yn ateb boddhaol chwaith."}, {"text_idx": "#000003", "text": "Cytuno fod angen ystyried safon, ond peth creulon iawn ydi'r label 'dim teilyngdod'. A beth bynnag, mae 5 blog ar un rhestr fer, pedwar ar un arall, a thri ar y rhan fwyaf. Mae rhestr fer o ddau yn yr adran gymunedol yn siwr o fod yn glec i hyder y rhai eraill oedd ar y rhestr hir.. ni fyddai angen \"hepgor blogiau Saesneg o safon gwell\" o gwbl.Ta waeth, beth am gael enillydd Saesneg ac enillydd Cymraeg ymhob categori (a chwtogi nifer y categoriau os oes angen), efo'r cyhoedd yn pleidleisio am un brif wobr yr un fath? Mae'n bosib weithiau y bydd angen atal y gwobrau, ond o leia' mae'r cyfle yn decach i'r blogwyr Cymraeg. Wedi deud hyn i gyd, mae prif enillydd 2011 wedi mynd yn ddistaw iawn tydi. Unarddeg post yn unig gafwyd ar yr ardderchog FFWTBOL hyd yma eleni. Siom."}, {"text_idx": "#000004", "text": "Yn anffodus un o sgil effeithiau'r penderfyniad yma ydi bod llai o flogiau Cymraeg ar y rhestr fer eleniDw i'n meddwl mai'r diffyg niferoedd sy wedi cael eu henwebu sy'n gyfrifol am hyn ac ni rhyw ddiffyg yn y drefn newydd.DW i ddim chwaith yn credu bydd neb yn colli cwsg am beidio cael eu henwebu nac yn mynd i newid iaith eu blogiau o'r herwydd.Nid mod i'n rhyw ffan mawr o gystadlaethau fel hyn, ro'n i'n meddwl byddai system fel hyn yn 'gorfodi' PAWB i fynd ag edrych ar y blogiau Cymraeg, ble fallai byddai'r rhai CYmraeg wedi cael eu hanwybyddu gan y di-Gymraeg yn y gorffenol. Ond o ran y berniadau wedyn, ydy eu rhoi trwy Google Translate yn rhoi chwarae teg iddynt os nad yw'r beirniad yn dallt Cymraeg? Oedd rhaid i ti gyfieithu/esbonio tipyn o'r cynnwys i'r beirniaid eraill?Ta waeth, beth am gael enillydd Saesneg ac enillydd Cymraeg ymhob categori Byddai hynna yn 'ddatrysiad' posib, ond eto, gallai edrych fel rhyw ffics!Y peth yw, dw i ddim yn gwybod os mai diffyg diddordeb neu ymwybyddaieth oedd yn gyfrifol am y ffaith bod dim llawer o flogiau Cymraeg wedi eu henwebu. D wi'n cael yr argraff (a dw i'n deud hyn fel rhywun yng Ngaherydd) bod yr holl beth yn Caerdydd-centrig iawn yn y gorffenol, a'r trefnu'n cael ei wnedu mewn preifat ymysg teips sy'n gweithio yn y byd PR a'r cyfryngau (nid cynhyrchwyr y blogiau mwya difyr fel arfer!).Ac os nad o'ch chi'n digywdd bod yn bodoli mewn rhyw bybl, fyddech ddim yn gwybod am y peth. Yn y gorffenol dw i wedi enwebu blogiau o'r gogledd Rhuthun/Ruthin a llynedd Ffwtbol. Gwnes hyn gan mod yn meddwl bd y ddau yn arbennig o dda, ond hefyd gyda'r bwriad o ddenu sylw at flogiau o'r gogledd pell. Fel mae'n digwydd gwnaeth y ddau y ennill eu categoriau, ond gafodd fy enwebiadau dim cystal lwc eleni."}, {"text_idx": "#000005", "text": "Diolch am eich sylwadau, Wil a Rhys.Dw i ddim yn siwr a gafodd digon o flogiau Cymraeg eu henwebu i gael categori Cymraeg a Saesneg ym mhob achos. A wedyn fe fyddet ti mewn sefyllfa ble y byddai yr un blogiau Cymraeg mewn sawl categori.Na, dw i ddim yn meddwl bod yna ryw lawer yn bod efo\u2019r fformat, yr unig broblem yw na chafodd nifer o\u2019r blogiau Cymraeg gorau eu henwebu yn y lle cyntaf. Os mai diffug ymwybyddiaeth sy\u2019n gyfrifol am hynny, mae angen gwneud mwy i godi proffil y gwobrau.Os mai diffyg diddordeb sy\u2019n gyfrifol, a nad yw blogwyr Cymraeg eisiau bod yn rhan o\u2019r gystadleuaeth, yna does dim llawer o bwynt cwyno os nad ydyn nhw\u2019n ennill.\u201cOnd o ran y berniadau wedyn, ydy eu rhoi trwy Google Translate yn rhoi chwarae teg iddynt os nad yw'r beirniad yn dallt Cymraeg? Oedd rhaid i ti gyfieithu/esbonio tipyn o'r cynnwys i'r beirniaid eraill?\u201dRoedd dau o\u2019r bump beirniad yn siarad Cymraeg. Roedd y lleill o reidrwydd yn gorfod derbyn ein barn ni ar y mater \u2013 os oedden ni\u2019n meddwl bod blog Cymraeg yn haeddu lle ar y rhestr fer, dyna oedd yn tueddi i ddigwydd.Nid beirniaid di-Gymraeg benderfynodd nad oedd blogiau Cymraeg am fod ar y rhestr, ond beirniaid Cymraeg oedd yn credu bod y blogiau Saesneg sydd ar y rhestr o well safon!"}, {"text_idx": "#000007", "text": "Why I send my kids to a Welsh medium school"}]